Skenk bloed en herdenk | News24
Skenk bloed en herdenk
LANGER en warmer dae, die reuk van blomme en die heerlike geur van 'n vleisbraai wat goed onderweg is.
Vir baie is dit wat September meebring. Dit is ook die maand wanneer Suid-Afrikaners erkenning gee aan hul verenigende erfenis en die vreugde om in 'n land met soveel diversiteit te leef.
Daarom kom dié beroep van die Suid-Afrikaanse Nasionale Bloeddiens (SANBD): As jy jou tradisionele kleredrag ter herdenking van Erfenisdag op 24 September aantrek, vier die ander belangrike lewensnoodsaaklikheid wat ons gemeen het, ons nasie se bloed. Luidens 'n verklaring streef die SANBD en sy lojale skenkers daarna om 3 000 eenhede bloed elke dag in te samel om ma's wat kraam, slagoffers van ongelukke, kanker-oorlewendes en duisende ander wat bloed-oortappings nodig het, by te staan.
"Dit is 'n buitengewone gedagte dat hierdie waardevolle vog wat deur my are vloei presies dit is wat jy dalk nodig mag hê," sê Magda Tesner, woordvoerder van die SANBD in Kimberley.
Die SANBD wil Suid-Afrikaners aanmoedig om hul erfenis te vier deur hulle aan te sluit by die familie van bloedskenkers wat so getrou aan ander gee.
Vir meer inligting oor hoe om 'n skenker te word, besoek die webwerf http://www.sanbs.org.za/ of facebook https://www.facebook.com/SANBS